दिल्ली सरकार की कैबिनेट ने ग्राम विकास बोर्ड के तहत दिल्ली के सभी गाँवों में चौपाल बनाने का आदेश दिया है, जिसके तहत दिल्ली के सभी 300 गांवों में ग्राम विकास समिति का निर्माण किया जाएगा। यह जानकारी दिल्ली सरकार में मंत्री गोपाल राय ने पत्रकारों से बात करते हुए दी।
कैबिनेट मंत्री गोपाल राय ने प्रेस कॉंफ्रेंस को सम्बोधित करते हुए कहा कि ‘दिल्ली सरकार की कैबिनेट ने यह आदेश दिया है कि ग्राम विकास बोर्ड के अंतर्गत दिल्ली के सभी गांवों में ग्राम विकास समिति का निर्माण किया जाए और हर गांव में चौपाल बनना सुनिश्चित किया जाए।’
दिल्ली की आम आदमी पार्टी की सरकार का उद्देश्य दिल्ली के हर नागरिक को लोकतंत्र और सरकार में भागीदारी देना है
इसके साथ ही श्री राय ने कहा कि ‘ग्राम विकास बोर्ड में दिल्ली के सभी विधायक, सांसद, रेवेन्यू और सिंचाई विभाग के अधिकारी सदस्य होंगे। दिल्ली की आम आदमी पार्टी की सरकार का उद्देश्य दिल्ली के हर नागरिक को लोकतंत्र और सरकार में भागीदारी देना है ताकि गांव के लोग मिलकर अपने गांव से जुड़े अहम फ़ैसले ले सकें। आप सरकार का लक्ष्य जनता का शासन है जिसमें जनता के मुताबिक काम होंगे।’
hin_Deva hin_Deva hin_Deva hin_Deva